google/wiki40b huggingface dataset:
Snusetterligning

Snusetterligninger er produkter som ligner snus i utseende og smak, men som ikke inneholder tobakk eller nikotin. Det er altså ikke en type snus, men en etterligning som skal gi de som bruker produktet en lignende opplevelse som ved bruk av snus. Flere av snusetterligningene har blitt lansert som et alternativ for snusere som ønsker å redusere sitt nikotininntak eller de som ønsker å variere bruken av vanlig snus med et tobakk- og nikotinfritt alternativ. 
En av bekymringene som har blitt ytret når det gjelder slike etterligningsprodukter er at de skal lære opp barn og unge i et atferdsmessig ritual dersom det ikke blir satt en aldersgrense på produktene. Dette var blant annet et av argumentene da salg av godteri som lakrispiper og sjokoladesigaretter ble forbudt fra 1. januar 2010 i sammenheng med innføringen av forbudet mot oppstilling av synlig tobakk i butikkene.

Onico

Onico er en snusetterligning basert på plantefiber, blant annet maisfibre, havre og kakao. Onico+ inneholder i tillegg ginseng og guarana. Aromaemnene er næringsmiddelgodkjente. Produktet ble lansert i 2006 av Swedish Match.

KickUp Functional Pods

Dette er en snusetterligning basert på svart te, vitaminer, mineraler, ginseng og koffein. Produktet ble lansert i 2010 av Winnington AB.

Choice

Choice er en snusetterligning som består av fortrinnsvis urter og krydder samt mindre mengder smaksaroma. Alle ingrediensene er næringsmiddelgodkjente.   Produktet ble lansert av Nicofree i 2003.
Svartfrøpepper

Ikke pepper

Den sterke smaken får ta ansvaret for at krydderet på mange språk omtales som om det er en peppervariant. I virkeligheten hører den botanisk til en helt annen artsfamilie.
Hellandshornet

Hellandshornet er et fjell i Haram kommune i Møre og Romsdal. Det har en høyde på 882 meter over havet. Ved foten av fjellet ligger på den ene siden bygda Hellandshamn, og på den andre Fannedalen.
Suzdal

Historie

Byen nevnes første gang i historiske dokumenter i 1024, men den er sannsynligvis eldre enn det. I mange århundrer var den hovedstad for flere russiske fyrstedømmer. 
Etter at byens politiske betydning gikk tilbake, vokste dens betydning som et religiøst senter, med flere klostre og et bemerkelsesverdig antall kirker i forhold til innbyggertallet. På et tidspunkt hadde byen førti kirker på fire hundre familier.

Severdigheter

I dag er byen et viktig turistsenter, med mange fine eksempler på gammel russisk arkitektur, hovedsakelig i form av klostre og kirker. Byen er en del av den russiske turistruten Den gyldne ring. Når man går gjennom byen kan man få inntrykk av at hver tredje bygning er en kirke. 
Selv om byen har over ti tusen innbyggere, så har Suzdal bibeholdt utseendet og følelsen av å være i en liten landsby, med bekker og enger overalt, og høns og husdyr er et vanlig syn i byens gater, hvorav noen ikke er asfaltert. Denne blandingen av praktfull middelalderarkitektur og et landlig miljø gir Suzdal en malerisk sjarm, og om sommeren er kunstnere og staffelier et vanlig syn.
Bergen Kirurgiske Sykehus

Bergen Kirurgiske Sykehus  er et privat sykehus på Nesttun i Bergen. Sykehuset er offentlig godkjent og har sitt utspring i Klinikk Bergen som ble startet opp i 1995. Sykehuset har fire operasjonsstuer, recoveryavdeling og 4 sengerom for inneliggende pasienter. Behandlingstilbudet var i starten kosmetisk kirurgi og øre- nese- og halspraksis. Virksomhetene er nå atskilt og Klinikk Bergen omfatter kun kosmetisk kirurgi, mens Bergen Kirurgiske Sykehus har operasjonstilbud innen ortopedi, håndkirurgi, ryggkirurgi og generell kirurgi (brokk og varicer). Høsten 2008 ble Bergen Kirurgiske Sykehus og Klinikk Bergen en del av Teres Medical Group.
14. august

Navnedag

Hallgeir, Hallgerd.
FNs internasjonale urfolksdag

FNs internasjonale urfolksdag (9. august) er en dag hvor verdenssamfunnet uttrykker solidaritet og respekt overfor verdens urfolk og deres rettigheter. Hvert år velger FNs generalforsamling et spesifikt tema innenfor internasjonal urfolkspolitikk som fortjener spesiell oppmerksomhet på dagen.
Dagen er en samisk flaggdag og markeres av Sametinget hvert år.

Historikk

FNs internasjonale urfolksdag ble først kunngjort av FNs generalforsamling i resolusjon 49/214 i desember 1994, og skulle feires hvert år av FN og det internasjonale samfunnet i forbindelse med det første urfolkstiåret (1995-2004).
FN kunngjorde i 2004 avviklingen av et nytt urfolkstiår (2005-2014)med temaet "Et tiår for handling og verdighet". Mennesker fra alle nasjoner oppfordres til å delta i markeringen av dagen og til å bidra til å spre FNs budskap om urfolk og urfolks rettigheter.
Datoen 9. august 1982 markerer dagen for det første møtet i FNs arbeidsgruppe om urfolk for kommisjonen for menneskerettigheter.
Caramoan

Caramoan (Bayan ng Caramoan) er en kommune i Filippinene. Kommunen ligger på øya Luzon, og tilhører provinsen Camarines Sur. Folkemengden var i 2015 på 47 605 innbyggere.
Kommunen ligger på Caramoan-halvøya; den omfatter også de mindre øyene utenfor: Lahuy-, Basot-, Basog-, Bagieng- og Lucsuhin Island.
EM i turn for menn 1989

Det 18. europamesterskapet i turn for herrer ble arrangert i Stockholm i Sverige i 1989.
Aulacidae

Utseende

Middelsstore, vanligvis mørke snylteveps. De hører til gruppen Evanioidea som kjennetegnes ved at bakkroppen (gaster) er festet høyt oppe på propodeum (som egentlig er første bakkroppsledd, men ser ut som en del av thorax). Antennene er lange og trådformede, og består av 13 ledd hos hannene, 14 hos hunnene. De er festet langt nede på hodet, nær underkanten av fasettøynene. Det innerste leddet er tykt og ovalt. Hodet er rundt med forholdsvis små, runde fasettøyne. Brystet er kraftig skulpturert og litt glinsende. Vingene er velutviklede, glassklare, med tydelig vingemerke (pterostigma) i forvingen og tre eller fire tverr-årer rundt midten av forvingen, dette skiller dem fra de andre gruppene i Evanioidea. Bakkroppen (gaster) er slank, mer eller mindre kølleformet, festet nær overkanten av propodeum.

Levevis

De er parasitoider, som utvikler seg på larver eller pupper av ulike insekter og til slutt dreper disse før de forpupper seg. Aulacidenes larver lever trolig alle på treborende larver av vepser eller biller. Kjente vertsarter er i familiene løvtrevepser (Xiphydriidae), trebukker (Cerambycidae) og praktbiller (Buprestidae).

Fossiler

Flere fossile arter blir plassert i denne familien, de synes imidlertid ikke å være nært beslektet med de nålevende artene.
ISSF 25 meter grovpistol

25 m grovpistol er et internasjonalt skyteprogram som skytes med grovkalibrede våpen på 25 meters avstand. Konkurransen består av en del med presisjonsskyting og en del med duellskyting, og arrangeres i Norge av Norges Skytterforbund.
Malayanochroma

Levevis

Larvene utvikler seg i ved av løvtrær.

Utbredelse

Artene er utbredt i Vest-Malaysia.
Slaget ved Efesos

Bakgrunn

De joniske grekerne som var undersåtter for det mektige persiske riket, hadde gjort opprør mot perserne på oppfordring fra Aristagoras. Han ba athenerne om hjelp etter at han fikk jonerne med seg i opprøret, og de sendte 20 skip som støtte. Disse skipene, sammen med fem fra bystatene Eretria og jonerne, plyndret Sardis og brente byen ned. Under plyndringen gjorde perserne motstand, og jonerne, athenerne og andre trakk seg tilbake til skipene sine.

Slaget

Etter ødeleggelsen av Sardis fulgte perserne etter de greske styrkene til Efesos. Grekerne stilte seg opp til angrep, men perserne seiret. En av de greske kommandantene, Eualkides, som ledet de eretrianske styrkene, ble drept.
Norsk Grønnkraft

Fisjon og fusjon

I 2014 ble selskapet splittet i to. Utvikling av småkraftverk ble overført til et nytt selskap, Norsk Grønnkraft Utbygging AS. Det gjenværende Norsk Grønnkraft AS ble et rent driftselskap for de ferdig utbygde kraftverkene.
Selskapet ble så kjøpt av det tyske investeringsselskapet Aquila Capital. Senere kjøpte de også selskapet Småkraft.
De to småkraftselskapene ble så fusjonert i 2017, under navnet Småkraft.
Amblyterus

Utseende

Middelsstore (12-15 millimeter), blanke, rødbrune til svarte skarabider med brunlige hår.

Levevis

Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.

Utbredelse

Slekten er utbredt i Australia.
SarahPAC

Kongress- og sentatsvalget i 2014

I forbindelse med valget i 2014, bifalt SarahPAC kandidat til senatet Joni Ernst fra Iowa, kandidat til kongressen Lizbeth Benacquisto fra Florida, kandidat til senatet Karen Handel fra Georgia, kandidat til senatet Julianne Ortman fra Minnesota, kandidat til senatet Ben Sasse fra Nebraska, kandidat til senatet T. W. Shannon fra Oklahoma, kandidat til senatet Chris McDaniel fra Mississippi, kandidat til senatet Tim Scott fra Sør-Carolina, guvernørkandidat Gregg Abbott i Texas og kandidat til kongressen Katrina Pierson fra Texas.
Just When I Needed You Most

«Just When I Needed You Most» er en amerikansk sang med melodi og tekst av Randy VanWarmer. Sporet ble produsert av Del Newman og fantes på VanWarmers album, Warmer, fra 1979.
Den ble utgitt på singlen Bearsville BSS 0334 i begynnelsen av 1979.
VanWarmer hevdet at han skrev sangen etter at han hadde slått opp med kjæresten som attenåring. Sangen var opprinnelig ment å være B-siden til «Our Light», men sjefene i plateselskapet foretrakk «Just When I Needed You Most» og gjorde den til singlens A-side i stedet.
VanWarmer trodde at det fengende motivet som gjorde sangen særegen var det instrumentale breaket med autoharpe mellom det andre og tredje verset, som ble fremført av musikeren John Sebastian.

Coverversjoner

Dolly Parton har spilt inn en coverversjon av sangen, som var med på hennes album, Treasures, fra 1996. Den nådde som best en 62.-plass på Billboard Country Singles-listen. Andre artister som har spilt inn sangen eller fremført den på konserter innbefatter countrysangerne Tim McGraw, Donna Fargo og Conway Twitty, rhythm & blues-vokalisten Millie Jackson, den tyske diskomusikeren Peter Griffin, det britiske glam rockbandet Smokie, den filippinske sangeren Pops Fernandez, Bob Dylan, Paul Butterfield samt den spanske gruppen Mocedades.

Norsk versjon

Gunnar Jørstad har skrevet en norsk tekst. Den norske titelen er «Da jeg behøvde deg mest».

Listeplasseringer

«Just When I Needed You Most» tilbrakte to uker på toppen av den amerikanske Billboard Adult Contemporary-listen i mai samme år. 
I juni 1979 nådde sangen sin høyeste posisjon, en fjerdeplass, på Billboard Hot 100-singlelisten. Den lå på Top 40 i fjorten uker og ble sertifisert til gullplate av RIAA.
VanWarmers versjon nådde den britiske singlelisten 4. august 1979 og lå der i åtte uker med nummer åtte som høyeste plassering i september måned.
Association of Jesuit Colleges and Universities

Association of Jesuit Colleges and Universities (forkortet AJCU) er en organisasjon for de 28 amerikanske jesuittkollegier og -universiteter. Organisasjonen ble grunnlagt i 1970, og har sitt sete ved Dupont Circle i Washington D.C.
Décastar 2013

Décastar 2013 ble arrangert 14. og 15. september 2013. Décastar er et internasjonalt, årlig mangekampmesterskap i Talence i Frankrike, som inngår i IAAF Combined Events Challenge.
Det konkurreres i tikamp for menn og sjukamp for kvinner.
Edvard Eriksen

Liv og virke

Eriksen ble utdannet ved Kunstakademiet 1895–99 og fikk sitt gjennombrudd fem år senere med kunstgruppen Haabet (Håpet), hvorpå han ble tildelt akademiets årsmedalje; Eckersbergmedaljen. I 1902 holdt han utstilling på Charlottenborg. Fra 1916 ble han æresprofessor ved akademiet i Carrara i Italia.
Ved siden av Den lille Havfrue har han skapt de allegoriske statuene til Christian IX, samt dronning Louises dobbeltsarkofag i Roskilde domkirke, som ble hogget i marmor fra 1914. Dessuten har han smykket ut Ny Carlsberg Glyptotekets nord- og sydvendte fasader med 10 sandstensrelieffer med symboler for kunst og vitenskap. 
I 1930 ble han ansatt som konservator ved Thorvaldsens Museum, hvor han var til 1953.
BASF Antwerpen kullkraftverk

BASF Antwerpen kullkraftverk er et kullkraftverk i havnebyen Antwerpen i Belgia. Det har en installert produksjonskapasitet på 380 MW fordelt på to kokere. Anlegget forsyner BASFs kjemiske industrianlegg i Antwerpen med elektrisk kraft. Brenselstypen er kull.
De totale CO₂-utslippene i 2008 var 2 111 000 tonn, mot bare 345 000 tonn i 2007. Det fastsatte 2008-kvoten var på 2,374 mill tonn.
Väring

Väring er et tettsted i Skövde kommune i Västra Götalands län i landskapet Västergötland i Sverige. I 2010 hadde tettstedet 571 innbyggere.
Den Danske Mercurius

Den Danske Mercurius var en av de første danske avisene. Den ble utgitt av Anders Bording etter kongelig befaling fra 1666, og utkom én gang om måneden. Både innen- og utenriksnyheter ble fortalt i aleksandrinervers ledsaget av små poetiske resonnementer. Nyhetene fra selve Danmark handlet mest om hoffet, men Bording skildret også andre ting, som fremmede diplomaters ankomst, utnevnelser, meteorologiske fenomener, branner og lignende.
Navnet Mercurius hadde avisen etter gudenes sendebud Merkur; det var allerede benyttet til flere utenlandske aviser (for eksempel «Mercure françois» fra 1605). I formen var imidlertid avisen en etterligning av Jean Lorets «Muse historique» på rim, skrevet for mademoiselle de Longueville fra 1650.
Anders Bording døde i 1677, men avisen fortsatte å utkomme i 14 år under utgiverne Jesper Als og Ahasverus Bartholin.
Kingdom Come

Bakgrunn

Lenny Wolf tok med seg demoer fra sitt band Funhouse og flyttet til Los Angeles for å søke lykken i musikkindustrien. Funhouse ble oppløst, men han ga etter hvert ut to plater med gitaristen Bruce Gowdy i Stone Fury, i tett samarbeid med manager Marty Wolff som han kjente fra hjembyen Hamburg og som skulle følge Wolf til Kingdom Come. Debutalbumet Burns Like A Star (1984) solgte ganske godt, men ikke nok til å få listeplassering i USA. Oppfølgeren Let Them Talk (1986) gjorde det ikke godt, og bandet ble oppløst. Et album med låter som ble innspilt i 1982 i Hamburg, blant annet en tidlig versjon av «Do You Like It» som også kom med på In Your Face (1989), kom i 1989 ut under navnet Lenny Wolf's Germany etter at Kingdom Come hadde blitt en suksess.
Til Kingdom Come fikk Wolf med seg gitaristene Danny Stag og Rick Steier, bassisten Johnny B. Frank (som nå kaller seg JB Frank) og trommeslageren James Kottak som senere skulle ta over etter Herman Rarebell i Scorpions.

Imitasjon av Led Zeppelin

Bandet fikk mye kritikk for å kopiere Led Zeppelin uten å tilføre noe nytt, blant annet fikk de kallenavnet Kingdom Clone, og Gary Moore skrev nidvisen «Led Clones» om dem og andre band med tydelig Zeppelin-inspirasjon som Badlands. Bandet nøt imidlertid også godt av oppmerksomheten. Debutalbumet deres viser også frem langt bredere inspirasjon enn det den umiddelbare mottakelsen vitnet om.
Anamnioter

Anamniotene er en samlebetegnelse som omfatter fisker og amfibier, de «lavere» virveldyrene som legger egg i vann. De skiller seg fra amnioter, de «høyere» virveldyrene (krypdyr, pattedyr og fugler) som legger egg på land eller er levendefødende.

Egg og fosterhinner

Uttrykket refererer til amnion, en fosterhinne som dannes under fosterutviklingen og som transporterer oksygen inn i egget og støter ut karbondioksid, samtidig som den holder vann inne, slik at ikke egget tørker ut. Som navnet antyder, danner ikke anamniotene en slik hinne, og er avhengige av å legge eggene sine i vann slik at gasser og fosterets avfallstoffer kan diffundere ut i vannet. Den høye løseligheten til avfallstoffene (særlig ammoniakk) i vann gjør at disse dyrene kan gjennomføre fosterutviklingen uten å bli kvalt av sine egne avfallstoffer.
Fordi de anamniote eggene er ment å ligge i vann og slippe gjennom oppløste stoffer, har de en myk ytterhinne og er ofte geleaktige, mens amniotenes egg har harde eller læraktige skall. I løpet av livet gjennomgår alle klasser av anamnioter et stadie som likner fisk, og viser deres nære fysiologiske slektskap.

Navngiving og historie

Trekkene som forener de anamniote gruppene ble først beskrevet av Thomas Henry Huxley. I 1863 foreslo han uttrykket Ichtioid eller Ichthyopsida («fiskefjes») som navn på gruppen. Som systematisk betegnelse er anamniotene en overklasse som omfatter klassene kjeveløs fisk, bruskfisk, beinfisk og amfibier, men Huxley presenterte uttrykket som en uformell gruppe og gav det aldri noen formell kategori. Uttrykte «fiskefjes» ble opprettet sammen med Sauropsida («øglefjes») som betegnelse på krypdyr og fugler og Theropsida («dyrefjes») for pattedyr.
Anamniotene representerer en evolusjonær grad heller enn en fullstendig systematisk gruppe, og navnet brukes i dag som en betegnelse på gruppens fysiologiske særegenheter i stedet for som en systematisk betegnelse.
Berg Peak

Berg Peak er et markant fjell, 1870 moh, som ligger 3 nautiske mil sør for Aler Pulgar nord i Morozumi Range. Det ble kartlagt av U.S. Geological Survey fra landmålinger og fra flyfoto tatt av U.S. Navy, 1960–63, og ble navngitt av Advisory Committee on Antarctic Names etter Thomas E. Berg, en geolog som overvintret ved McMurdo Sound i 1961, og var tre somre i området. Berg omkom i en helikopterstyrt nær Mount McLennan, 19. november 1969.
The Crepes of Wrath

Handling

Bart oppdager en gammel kinaputt, og bestemmer seg for å spyle den ned i en av guttedoene ved Springfield barneskole. Samtidig sitter Skinners mor på jentetoalettet, som går i luften som følge av Barts kinaputt. Skinner bestemmer seg for å bli kvitt uromomentet Bart en gang for alle, og foreslår for familien Simpson at Bart skal delta i et utvekslingsprogram. Bart blir sendt til Frankrike, mens familien mottar en utvekslingsstudent fra Albania ved navn Adil Hoxa.
I Frankrike blir Bart møtt at to skruppelløse vinprodusenter som får ham til å arbeide hardere enn de to mennenes esel. Bart må samle inn og presse druer, sove på gulvet, og teste vin som er utblandet med frostvæske.
Adil viser seg på sin side å være en spion som er ute etter atomhemmeligheter som han planlegger å lure ut av Homer. Homer er på sin side lykkelig for at Adil viser så stor interesse for arbeidet hans, og viser ham rundt på atomkraftverket.
I Frankrike lærer Bart seg til slutt nok fransk til at han kan rømme fra slavedriverne som holder ham fanget, og sier ifra til en politimann om at de planlegger å selge forgiftet vin. De to vinprodusentene blir arrestert, og Bart blir presentert som helt i Frankrike, og fullfører sitt opphold på en behageligere måte. Adil blir fanget av FBI, og utvekslet med en amerikansk spion som er fanget i Albania.
Ratpoison

Ratpoison er en vindusbehandler for vindussystemet X som primært er utviklet av Shawn Betts. Ratpoison er skrevet i programmeringsspråket C. StumpVM fra Shawn Betts er en lignende vindusbehandler skrevet i Common Lisp. Brukergrensesnittet og mye av deres funksjonalitet er inspirert av terminal multiplekseren GNU Screen.
Navnet «Ratpoison» skyldes at brukeren kan håndtere applikasjoners vinduer uten å bruke en datamus.
Chlorocala guerini

Utseende

En middelsstor ( millimeter), avlang, blank gullbasse. Hode, pronotum og scutellum er svarte, pronotum med et rødlig fargeskjær, dekkvingene gulgrønnlige med et bredt, svart midtfelt, også svarte ved "skuldrene" og i spissen.

Levevis

Larvene utvikler seg i død ved som er angrepet av hvitråte. De voksne billene kommer gjerne til sevjeutfloder og andre steder der søte plantesafter er tilgjengelige.

Utbredelse

Arten er utbredt i Nigeria, Niger og Togo.
Rhyacophilidae

Utseende

Middelsstore, brunlige vårfluer. Forvingene er nokså store og litt tilspissede, med korte hår. Antennene er omtrent så lange som kroppen. Hodet har punktøyne (ocelli). Maksillarpalpene består av fem ledd, de to innerste er korte og tykke, det andre leddet nærmest kuleformet. De tre ytterste leddene er lange og tynne. Beina har lange sporer: tre på frambeina og fire på mellom- og bakbeina.
Larvene er oftest grønne på farge, inndelingen i kroppssegmenter er svært tydelig. Kroppen er bredest på midten. Hodekapselen er lengre enn bred, med kraftige kjever (mandibler).

Levevis

Larvene lever i kalde, klare bekker. De lager seg ikke noe hus eller fangstnett, men vandrer fritt omkring på bunnen på leting etter mat.
Larvene er rovdyr som særlig spiser larver av fjærmygg og knott, også andre vårfluelarver.

Utbredelse

Rhyacophilidae forekommer i alle verdensdeler. De fleste artene lever på den nordlige halvkulen.
Diacheila arctica

Utbredelse

Diacheila arctica finnes nord iEuropa, i Norge, Sverige og Finland. Den er utbredt østover til Sibir i Asia.

Levevis

Diacheila arctica tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Marcos Acuña

Landslaget

Han ble tatt ut i Argentinas tropp til VM i fotball 2018 i Russland.
Rusk

RUSK er en norsk folkemusikkgruppe som begynte å spille sammen i 1999. Medlemmer er Unni Løvlid (vokal), Vegar Vårdal (fele) og Frode Haltli (akkordeon).
Institut supérieur de l'automobile et des transports

Institut supérieur de l'automobile et des transports er en fransk grande école som uteksaminerer ingeniører nord i Frankrike (Nevers), og som er medlem av Elles Bougent.
ISAT er den eneste franske offentlige skolen for bilingeniører.
Atle Brynestad

Annet

Han har siden 1990 vært gift med skuespilleren Linn Stokke. De har fått to barn sammen. I tillegg har de til sammen seks barn fra før, på hver sin kant. Atle Brynestad er far til sangeren Madeleine Brynestad, en norsk sanger og musiker. Hun debuterte 27. januar 2010 med singelen «Outside Looking In».
Kachi-kachi Yama

Historien

En mann fanger en tanuki i åkeren sin og binder den fast til et tre for å drepe og spise den senere. Da mannen dro inn til byen, gråt og klagde tanukien, og ba mannens kone om å sette ham fri mot at han lovde å aldri sette fot i åkeren deres igjen. Konen gikk til slutt med på dette, bare for å bli drept av den falske skapningen til gjengjeld. Men istedenfor å rømme, la tanukien en grusom plan.
Ved hjelp av sine forvandlingsevner, tok dyret den døde kvinnens form, og kokte opp en gryte med kjøttet hennes. Da mannen kom hjem, serverte tanukien ham maten. Etter måltidet bemerket mannen hvor godt det hadde smakt, og tanukien forvandlet seg tilbake og sa spottende: «Det var meg du skulle spise, men du har akkurat spist din egen hustru isteden!» Med det forlot det ondskapsfulle vesenet den stakkars, sjokkerte mannen.
Tilfeldigvis bodde det en kanin like ved, som lenge hadde vært en god venn av det uheldige ekteparet. Da kaninen hørte hva som hadde skjedd, dro han til mannen og fortalte ham: «Jeg skal hevne din kones død for deg!». Så dro kaninen ut og fant tanukien. Han gav seg ut for å være en venn, men fant på alle slags ting for å gjøre tilværelsen ubehagelig for tanukien, som for eksempel å slippe et vepsebol ned på ham.
Historiens tittel kommer av en ekstra smertefull spøk kaninen gjennomførte. Tanukien bar en tung bør med brensel på ryggen som skulle brukes til å lage leirbål om kvelden. Byrden var så tung at han ikke merket at kaninen tente på veden. Snart kunne han høre sprakingen fra flammene.
«Hva er den lyden?» spurte tanukien
«Det er Kachi-Kachi Yama» svarte kaninen. «Vi er like ved det, så det er ikke rart du kan høre det!»
Til slutt nådde ilden tanukiens rygg, og brente ham alvorlig, men det drepte ham ikke.
Etter alle de fæle tingene kaninen hadde gjort mot ham, utfordret tanukien kaninen til en kamp om livet for å vise hvem som var best. De skulle bygge en båt hver og det var om å gjøre å komme først over til den andre siden av en innsjø. Kaninen skar ut sin båt av en trestamme, mens den tåpelige tanukien lagde sin av leire.
De to konkurrentene fikk begge en god start, men så snart de nådde midten av innsjøen, oppløste tanukiens leirbåt seg. Mens tanukien strevde for å holde seg flytende, erklærte kaninen at han var en venn av menneskeparet, og at dette var straff for tanukiens gjerninger. Da kaninen var dratt, druknet den andre skapningen.